Bakojus
Bakojus (pranc. Bakoye) – upė Vakarų Afrikoje, Gvinėjoje ir Malyje; viena Senegalo upę sudarančių upių. Prasideda Futa Džalono masyve, teka į šiaurės rytus Mandinkų aukštumomis. Malyje pasuka į šiaurės vakarus. Ties Bafulabe susilieja su Bafingu ir suformuoja Senegalo upę. Svarbiausias intakas – Baulė. Bakojus dar vadinamas Baltąja upe kaip priešingybė Juodajai upei Bafingui.